Source: http://www2.kauniainen.fi/dynasty/fin/cgi/DREQUEST.PHP?page=meetingitem&id=20172468-16
Timestamp: 2017-06-23 03:31:48+00:00

Document:
Hae kokousasioistaToimielinKokousasian tekstiKaikkiHenkilöstöjaostoKaupunginhallitusKaupunginvaltuustoLiikuntalautakuntaNuorisolautakuntaRakennuslautakuntaSivistyslautakuntaSosiaali- ja terveyslautakuntaSuomenkielinen koulultkSuomenkielinen opetus- ja varhaiskasvatuSuomenkielinen opetus- ja varhaiskasvatuslautakuntaSvenska nämnden för undervisniSvenska nämnden för undervisning och småbarnsfostranSvenskspråkiga skolnämndenTarkastuslautakuntaYhdyskuntalautakuntaOtsikosta TekstistäKokouspvmSivukoko20 tietuetta50 tietuetta100 tietuettaUudemmat VanhemmatPvm:n mukaan Otsikon mukaan Kauniaisten kaupunkiToimielimetKaupunginhallitusPöytäkirja 01.03.2017
KaupunginhallitusPöytäkirja 01.03.2017/Pykälä 35
Luonnos Kauniaisten kaupungin hallintosäännöksi 1.3.2017 (KH hyväksynyt 1.3.2017 § 35)
Kauniaisten kaupungin organisaatio 2017 (KH 8.2.2017)
270/00.01.01/2016
KH 08.02.2017 § 18
kaupunginsihteeri Gun Söderlund, puh. 09 5056 238
Kuntalain lähtökohtana on, että kaikki johtosäännöllä määrättävät asiat kootaan hallintosääntöön. Hallintosääntöön otetaan määräykset, jotka aiemmin olivat valtuuston työjärjestyksessä, toimielinten johtosäännöissä, taloussäännössä, tarkastussäännössä jne. Kauniaisissa on vuoden 2004 sääntöuudistuksessa koottu yhteen hallintosääntöön KH:n ja lautakuntien johtosääntötasoiset määräykset, jolloin yksityiskohtaista sääntelyä on samalla huomattavasti kevennetty ja yhdenmukaistettu. Erillisiksi sääntötasoisiksi valtuuston hyväksyttäviksi asiakirjoiksi jätettiin tuolloin ainoastaan valtuuston työjärjestys ja luottamushenkilöiden palkkio- ja matkustussääntö sekä tarkastussääntö ja arkistotoimen toimintasääntö. Lain perustelujen mukaan sääntötasoiset määräykset voidaan jakaa eri asiakirjoihin silloin, kun kaikkia määräyksiä ei kunnan organisaation laajuuden perusteella ole tarkoituksenmukaista koota yhteen. Nyt käsiteltävänä oleva ehdotus perustuu kuitenkin siihen, että hallintosääntötasoiset määräykset sisällytetään yhteen ja samaan asiakirjaan. Hallintosäännössä annetaan tarpeelliset määräykset ainakin niistä asioista, jotka kuntalain 90 §:ssä luetellaan. Sanalla "tarpeelliset" korostetaan hallintosäännön sisällön joustavuutta. Hallintosäännössä voidaan antaa myös muita kuin säännöksessä mainittuja määräyksiä. Hallintosäännön määräysten sisältö on valtuuston harkinnassa. Hallintosäännössä määrätään kunnan eri viranomaisten toimivallan jaosta ja tehtävistä. Valtuusto käyttää kunnan päätösvaltaa. Kunnan päätösvallalla tarkoitetaan kunnan hoidettavaksi lain mukaan tai muuten kuuluvia asioita, joista kunta voi tehdä tai joissa sen edellytetään tekevän päätöksiä. Valtuusto tekee toimivallan siirtoa koskevat päätökset hallintosäännöllä. Päättäessään hallintosäännöstä valtuusto samalla määrittelee oman asemansa kunnan päätösvallan käyttäjänä, päättää toimielinten ja viranhaltijoiden välisestä työnjaosta ja ratkaisee, annetaanko kunnan viranomaiselle valta päätöksellään siirtää toimivaltaansa edelleen. Kunnan hallinnossa on noudatettava hallintosäännön määräyksiä. Hallintosääntö sitoo myös valtuustoa; se ei voi poiketa hallintosäännön määräyksistä muuten kuin muuttamalla sitä. Valtuusto ei voi esimerkiksi ottaa ratkaistavakseen asiaa, jossa toimivalta on hallintosäännöllä siirretty kaupunginhallitukselle. Valtuusto päättää myös luottamushenkilöiden taloudellisten etuuksien perusteista. Perinteinen tapa on ollut valtuuston hyväksymä erillinen luottamushenkilöiden palkkiosääntö. Jos palkkio- ja korvausperusteista halutaan määrätä johtosäännössä (laki ei määrää päätöksentekotapaa), Kuntaliitto suosittelee niidenkin ottamista hallintosääntöön omaksi luvukseen. Tämä luku puuttuu vielä nyt käsiteltävänä olevasta ehdotuksesta, koska Kuntaliiton malli soveltamisohjeineen on tältä osin vielä valmisteilla. Palkkioita koskeva luku valmistellaan erikseen valtuustolle hyväksyttäväksi ja liitettäväksi hallintosäännön viimeiseksi luvuksi. Uuden hallintosäännön tulee olla voimassa viimeistään 1.6.2017 ja sen hyväksymisestä päättää valtuusto.
Mallisäännön tavoin valtuuston kokousmenettelystä määrätään omassa luvussaan (luku 13) ja luvussa 16 muiden toimielinten kokousmenettelystä. Kokousmenettelymääräysten kokonaisuutta ei ole hajotettu lukuisilla näiden lukujen välisillä viittauksilla, vaan lukuihin on kirjoitettu saman sisältöisiä määräyksiä. Toimialojen johtoa/johtoryhmiä on valmistelun eri vaiheessa (elo- ja joulukuussa 2016) pyydetty tarkistamaan mm. toimivaltakysymyksiä ja erillislain perusteella johtosääntötasoisesti määriteltävä päätösvalta ja vielä erikseen lokakuussa henkilöstöhallintoon liittyviä toimivaltakysymyksiä. Henkilöstöhallinnollista toimivaltaa koskeva luku on valmisteltu yhdessä henkilöstöpäällikön ja kaupunginlakimiehen kanssa.
Hallintosääntöehdotusta on selostettu yhteistoimintamenettelyyn liittyen yhteistyökomiteassa 2.2. ja ehdotuksesta on pyydetty mahdolliset kommentit 28.2. mennessä.
Valtuusto on 12.12. päättänyt tulevalle valtuustokaudelle valtuutettujen vähimmäismäärää (27 valt.) suuremmasta lukumäärästä, eli nykyisen 35 valtuutetun valitsemisesta. Tämän katsotaan esim. paremmin mahdollistavan siirtymisen ns. valiokuntamalliin.
Ohjausryhmä on 16.1. käsitellyt hallintosääntöehdotusta, johon sen jälkeen on sovitun mukaisesti tehty tarkennuksia ja stilisointeja.
KJ:n tehtäviin muutama uusi kohta ja hieman uudelleen muotoiltu ja täsmennetty. 4 luku Konserniohjaus ja sopimusten hallinta
Luvut 12-15 ovat lähestulkoon voimassa olevasta valtuuston työjärjestyksestä ja luvut 16-17 hallintosäännöstä. Uusina asioina näissä luvuissa maininnat toimielinten päätöksentekotavasta, sähköisestä kokouskutsusta, asiakirjojen julkaisemisesta yleisessä tietoverkossa ja päätöksen tiedoksiannosta kunnan jäsenille sekä vaikuttamistoimielinten edustajasta valtuuston kokoukseen ja kunnan asukkaan aloiteoikeudesta. Asiakirjojen allekirjoittamiskäytäntöä ehdotetaan kevennettäväksi. Muutokset on merkitty liitteenä olevaan hallintosääntöehdotukseen pystyviivalla. Hallintosäännön rakennetta on kuitenkin muutettu nykyiseen sääntöön verrattuna niin paljon, että jokaisen muutoksen ja stilisoinnin merkitseminen ei kovinkaan hyvin palvelisi lukemisen helpottamista. Oheismateriaalina on myös kaupungin organisaatiokuva.
Hallintosäännön uudistamisen myötä tulee tarpeelliseksi päivittää ja uudistaa erilaisia päätöksentekoa ja menettelytapoja tukevia ohjeita ja periaatteita, joihin säännön eri kohdissa viitataan. Hallinnollisen työn mahdolliseksi vähentämiseksi tulee myös valmistella päätettäväksi luettelo niistä asioista tai asiaryhmistä, joita ei tarvitse ilmoittaa ylemmälle toimielimelle ottomenettelyyn.
Hallintosäännön on määrä astua voimaan 1.6.2017 ja tavoitteena on saattaa se valtuuston käsittelyyn 13.3. pidettävään kokoukseen. Hallintosäännön hyväksymisen yhteydessä kumotaan valtuuston työjärjestys, tarkastussääntö ja 1.1.2013 voimaan astunut hallintosääntö. Päätösehdotus perustuu ajatukseen, että KH käsittelee tulevassa kokouksessaan 8.2. liitteenä olevan ehdotuksen uudeksi hallintosäännöksi ja pyytää siitä nuorisovaltuuston, vanhusneuvoston ja vammaisneuvoston lausunnot 28.2.mennessä, jolloin asia saatetaan KH:n toiseen käsittelyyn 1.3. kokoukseen.
KH käsittelee liitteenä olevan ehdotuksen uudeksi hallintosäännöksi ja pyytää siitä nuorisovaltuuston, vanhusneuvoston ja vammaisneuvoston lausunnot 28.2. mennessä.
Esittelijä teki luonnokseen eräitä kielellisiä täsmennyksiä ja § 20 kohdan 1 ja § 21 kohdan 2 uudelleen muotoiluja. Lisäksi valmistelu sai tehtäväksi tarkistaa muutamia keskustelun aikana esille tulleita kirjauksia.
KH kävi yleiskeskustelua hallintosääntöluonnoksesta ja päätti pyytää siitä nuorisovaltuuston, vanhusneuvoston ja vammaisneuvoston lausunnot 28.2. mennessä.
KH 01.03.2017 § 35
KH:n edellisen keskustelun jälkeen on ilmennyt, että määräys rakennuslautakunnan toimimisesta maankäyttö- ja rakennuslain 21 §:n tarkoittamana monijäsenisenä toimielimenä on puuttunut hallintosäännöstä. Maininta on lisätty valiokuntien erityistä toimivaltaa koskevaan § 21.
KH:n keskustelussa esille tulleiden tarkistusten lisäksi esityslistan liitteenä olevan ehdotuksen §:iin 8, 11, 50, 58 ja 119 on tehty täsmennyksiä ja kielellisiä tarkennuksia.
Vaikuttajatoimielinten ja henkilöstöjärjestöjen mahdolliset kommentit sääntöehdotuksesta on pyydetty 28.2. mennessä. Vanhus- ja vammaisneuvostojen lausunnot ovat oheismateriaalina. Nuorisovaltuusto ilmoitti, ettei sillä ole huomautettavaa sääntöehdotukseen.
Vanhus- ja vammaisneuvostojen lausunnoissa todettuun toimintaedellytysten turvaamiseen ja toimintasääntöjen päivittämiseen todettakoon, että KH hyväksyy nämä ennen ko. vaikuttamistoimielinten asettamista.
KH päättää esittää, että KV
hyväksyy liitteenä olevan ehdotuksen uudeksi hallintosäännöksi siten, että se astuu voimaan 1.6.2017 ja
kumoaa voimassa olevan valtuuston työjärjestyksen, tarkastussäännön ja hallintosäännön.
Lisäksi KH päättää, että luottamushenkilöiden taloudellisia etuuksia koskeva luku saatetaan valtuuston hyväksyttäväksi erikseen ja myöhemmin hallintosääntöön sisällytettäväksi.
Edelleen KH oikeuttaa kaupunginsihteerin tekemään sääntöehdotukseen ns. teknisluonteisia korjauksia ennen asian saattamista valtuuston käsittelyyn.
Jäsen Stenberg ehdotti jäsen Sederholmin ym. kannattamana, että
sivistys-, liikunta- ja nuorisolautakuntia ei yhdistetä kulttuuri- ja vapaa-aikavaliokunnaksi (§ 9),
päätösvalta opettajavalinnoissa on opetus- ja varhaiskasvatusvaliokunnilla (§ 32) ja, että
§:n 50 kirjaus muutetaan vastaamaan voimassa olevan hallintosäännön kirjausta: "Milloin erittäin painavat syyt niin vaativat voi viran tai toimen täyttävä elin yksittäistapauksissa valintapäätöksen yhteydessä myöntää lievennyksen vaadittavasta kielitaidosta."
Esittelijä muutti pohjaehdotustaan 50 §:n osalta siten, että sana "yksittäistapauksissa" poistetaan, jolloin jäsen Stenberg muutti ehdotustaan tältä osin.
Suoritetussa äänestyksessä, jossa lautakuntien yhdistämistä koskevaa pohjaehdotusta hallintosääntöehdotuksen §:ssä 9 kannattavat äänestivät "jaa" ja jäsen Stenbergin ehdotusta kannattavat äänestivät "ei", pohjaehdotus voitti äänin 4-3 (Colliander-Nyman, Sederholm, Stenberg).
Suoritetussa äänestyksessä, jossa opettajanvalintoja koskevaa pohjaehdotusta hallintosääntöehdotuksen §:ssä 32 kannattavat äänestivät "jaa" ja jäsen Stenbergin ehdotusta kannattavat äänestivät "ei", pohjaehdotus voitti äänin 4-3 (Colliander-Nyman, Sederholm, Stenberg).
Suoritetussa äänestyksessä, jossa henkilökunnan kielitaidon lievennyksen myöntämistä koskevaa pohjaehdotusta §:ssä 50 kannattavat äänestivät "jaa" ja jäsen Stenbergin ehdotusta kannattavat äänestivät "ei", jäsen Stenbergin ehdotus voitti äänin 4-3 (Ant-Wuorinen, Artjoki, Rintamäki-Ovaska), jolloin puheenjohtaja totesi KH:n muuttaneen hallintosääntöehdotuksen § 50 kuulumaan seuraavasti: "Milloin erittäin painavat syyt niin vaativat voi viran tai toimen täyttävä elin valintapäätöksen yhteydessä myöntää lievennyksen vaadittavasta kielitaidosta."
Päätösehdotus hyväksyttiin edellä hallintosääntöehdotuksen 50 §:än tehdyllä muutoksella.

References: § 35
 § 18
 § 20
 § 21
 § 35
 § 21
 § 50